נרקיסיים

נרקיסיים (שם מדעי: Amaryllidaceae) היא משפחה של צמחים בעלי פרחים, ולהם מספר תכונות משותפות: שישה עלי כותרת (יש המחשיבים שלושה כעלי כותרת ושלושה כעלים מפרידים); היותם גאופיטים בעלי בצל המחזיק את חומרי ההזנה של הצמח; שחלה תחתית; והעדרו של גבעול (הפרחים בוקעים ישירות מהבצל). 

קיימים כשישים סוגים של נרקיסיים, ובהם כ-800 מינים.

טקסונומיה

בעבר מוינו הנרקיסיים תחת סדרת השושנאים, כאשר ההפרדה היחידה בינם לבין משפחת השושניים הגדולה היה במיקום השחלה. מערכות מיון מודרניות כגון APG ביצעו בדיקות גנטיות וקבעו שני מיונים אפשריים לנרקיסיים: האחד הוא איחוד עם משפחת השומיים (הכוללת את השום והבצל) והשני הוא כמשפחה נפרדת. בשני המקרים, נמצאים הנרקיסיים תחת סדרת האספרגאים.

קיימים שני סוגים שמיקומם, בברירת מחדל, הוא בנרקיסיים אף על פי שמחקרים מבוססים הצביעו שהם בעלי תכונות אחרות: האחד הוא שושנת הנילוס (Agapanthus), והשני הוא הכחלית (Ixiolirion).

סוגים

מבין עשרות הנרקיסיים, בולטים הסוגים הבאים, המגודלים כצמחי נוי:

אמריליס (Amaryllis)
קליביה (Clivia)
היפהסטרום (Hippeastrum)
חבצלת (Pancratium)
נרקיס (Narcissus)
חלמונית (Sternbergia)
גלנתוס (Galanthus)
כחלית (Ixiolirion)
קרינום (Crinum)
ספרקליה (Sprekelia)
הינומית (Hymenocallis)
ליקוריס (Lycoris)
שושנת הנילוס (Agapanthus)

בישראל
בארץ ישראל צומחים רק שישה סוגים של נרקיסיים: 
חלמונית (שלושה מינים: חלמונית זעירה, חלמונית צהובה וחלמונית גדולה)
נרקיס (שני מינים: נרקיס מצוי ונרקיס סתווי)
כחלית (מין בודד - כחלית ההרים) 
חבצלת (שלושה מינים: חבצלת קטנת פרחים, חבצלת החוף וחבצלת הנגב).
שום (עשרות מינים)
אחישום (מין בודד - אחישום מצוי) 
גלנתוס (פתיתי שלג)

קישורים חיצוניים

 
 משפחת הנרקיסיים  פרחי בר בארץ ישראל

הערות שוליים

צמחים שתוארו ב-1805
טקסונים שתוארו בידי ג'ין הנרי גא'ום סיינט-הילייר
משפחות צמחים